ກະຊວງແຜນການ ແລະ ການລົງທຶນ ໂດຍແມ່ນຄະນະ ກຳມະການຮ່ວມມືລາວ-ຫວຽດ ນາມ ໄດ້ຈັດກອງປະຊຸມສຳມະ ນາ ກ່ຽວກັບວຽກງານຮ່ວມມື, ລົງທຶນລາວ - ຫວຽດນາມ ທີ່ ແຂວງສະຫວັນນະເຂດ ໃນ ຫວ່າງບໍ່ດົນຜ່ານມານີ້ ຊຶ່ງໃຫ້ ກຽດເຂົ້າຮ່ວມ ແລະ ກ່າວຕ້ອນ ຮັບຈາກທ່ານ ສັນຕິພາບ ພົມ ວິຫານ ກຳມະການສູນກາງ ພັກ ເລຂາພັກແຂວງ ເຈົ້າແຂວງ ສະຫວັນນະເຂດ ແລະ ກ່າວ ເປີດ ຈາກ ທ່ານ ສຸພັນ ແກ້ວມີໄຊ ກຳມະການສູນກາງພັກ ລັດ ຖະມົນຕີກະຊວງແຜນການ ແລະ ການລົງທຶນ ປະທານ ຄະນະກຳມະການຮ່ວມມື ລາວ-ຫວຽດນາມ ໂດຍມີຄະ ນະຜູ້ແທນຈາກບັນດາກະ ຊວງ, ອົງການ, ພະແນກການ ຕ່າງໆອ້ອມຂ້າງແຂວງສະ ຫວັນນະເຂດ ແລະ ຂະແໜງ ແຜນການ ແລະ ການລົງທຶນ ທົ່ວປະເທດຈາກ 17 ແຂວງ, 1 ນະຄອນຫຼວງເຂົ້າຮ່ວມຢ່າງ ພ້ອມພຽງ ລວມປະມານ 80 ທ່ານ. ກອງປະຊຸມຄັ້ງນີ້ ໄດ້ຮັບ ຟັງການລາຍງານສະພາບການ ຈັດຕັ້ງປະຕິບັດວຽກງານຮ່ວມ ມືລາວ-ຫວຽດນາມ ໄລຍະ ຜ່ານມາ ແລະ ທິດທາງແຜນ ການຮ່ວມມືໃນຕໍ່ໜ້າ ໂດຍສະ ເພາະການພົວພັນຮ່ວມມື, ລົງ ທຶນຂອງບັນດາແຂວງຂອງ ລາວກັບບັນດາແຂວງ, ນະ ຄອນຂອງ ສສ ຫວຽດນາມ. ພ້ອມກັນນັ້ນ ກໍໄດ້ຮັບຟັງການ ລາຍງານຜົນການຢ້ຽມຢາມ ສປປ ລາວ ຢ່າງເປັນທາງການ ຂອງການນຳຂັ້ນສູງຂອງພັກ- ລັດຖະບານຫວຽດນາມ, ຮັບ ຟັງຜົນການຕິດຕາມ, ກວດກາ ການຈັດຕັ້ງປະຕິບັດໂຄງການ ຮ່ວມມືຂອງສອງຄະນະກຳມະ ການຮ່ວມມືລາວ-ຫວຽດນາມ, ຫວຽດນາມ-ລາວ ແລະ ຍັງໄດ້ ຮັບຟັງການເຜີຍແຜ່ກົດໝາຍ ວ່າດ້ວຍການສົ່ງເສີມການລົງ ທຶນສະບັບປັບປຸງໃໝ່ ເພື່ອໃຫ້ ທ້ອງຖິ່ນນຳໄປຈັດຕັ້ງປະຕິບັດ ໃຫ້ມີຄວາມຖືກຕ້ອງ. ກອງປະຊຸມໄດ້ມີການປຶກ ສາຫາລື, ແລກປ່ຽນບົດຮຽນ ການພົວພັນຮ່ວມມື, ລົງທຶນ ຂອງສອງປະເທດລາວ ແລະ ຫວຽດນາມ ເພື່ອເສີມຂະຫຍາຍ ສາຍພົວພັນມິດຕະພາບທີ່ເປັນ ມູນເຊື້ອ, ຄວາມສາມັກຄີພິ ເສດ ແລະ ການຮ່ວມມືຮອບ ດ້ານລະຫວ່າງສອງພັກ, ສອງ ລັດ ແລະ ປະຊາຊົນສອງຊາດ ລາວ-ຫວຽດນາມ ໃຫ້ເປັນມໍ ລະດົກອັນລ້ຳຄ່າຕົກທອດ ຮອດເຊັ່ນລູກຫຼານຕໍ່ໄປ.